Eduardo Camavinga

Eduardo Celmi Camavinga (sündinud 10. novembril 2002 Miconges) on Angolas sündinud Prantsusmaa jalgpallur, kes mängib poolkaitsjana Hispaania kõrgliiga klubis Madridi Real ja Prantsusmaa jalgpallikoondises.

Ta sündis Angolas põgenikelaagris. Tema vanemad olid pagenud Kongo Demokraatlikust Vabariigist Kinshasast. Tal on viis õde-venda. Pere kolis Prantsusmaale, kui ta oli kaheaastane. Enne jalgpalli juurde asumist harrastas Camavinga judot.

2013. aastal liitus ta Rennesi Stade'i jalgpalliakadeemiaga. Klubi põhimeeskonnas debüteeris ta Prantsusmaa kõrgliigas 6. aprillil 2019 mängus Angers' vastu ning temast sai 16 aasta ja kuue kuu vanuselt klubi ajaloo noorim debütant."Rennes Sensation Eduardo Camavinga Is a New Kind of 16-Year-Old Footballer". bleacherreport.com. 7.11.2019. Vaadatud 9.4.2022 Esimese värava Prantsusmaa kõrgliigas lõi ta 15. detsembril 2019 mängus Lyoni Olympique'i vastu.

2021. aasta augustis sõlmis ta kuueaastase lepingu Madridi Realiga."Official Announcement: Camavinga". Real Madrid. 31.8.2021. Vaadatud 9.4.2022 Klubi põhimeeskonnas debüteeris ta 12. septembril 2021 mängus Celta Vigo vastu ja lõi kuus minutit pärast vahetusest sekkumist kohe ka värava."Real Madrid teenage star Camavinga scores six minutes into debut". goal.com. Vaadatud 9.4.2022

2019. aastal sai Camavinga Prantsusmaa kodakondsuse ja samal aastal debüteeris ta Prantsusmaa kuni 21-aastaste koondises. Prantsusmaa jalgpallikoondises tegi ta debüüdi 8. septembril 2020 UEFA Rahvuste Liiga mängus Horvaatia vastu ning temast sai noorim Prantsusmaa koondislane (pärast enam kui 100 aastat)."Eduardo Camavinga plus jeune international français depuis 1945". L'Équipe. Vaadatud 9.4.2022 Koondisekarjääri esimese värava lõi ta sama aasta 7. oktoobril oma teises koondisemängus Ukraina vastu."Eduardo Camavinga plus jeune buteur des Bleus depuis 1914". L'Équipe. Vaadatud 9.4.2022

 Saavutused 
Real Madrid
Supercopa de España: 2021–22

 Viited 

 Välislingid 

 Profiil Madridi Reali kodulehel

Kategooria:Prantsusmaa jalgpallurid
Kategooria:Stade Rennais FC jalgpallurid
Kategooria:Real Madrid CF mängijad
Kategooria:Ligue 1 mängijad
Kategooria:La Liga mängijad
Kategooria:Sündinud 2002